Millised on tehnilised tagasilöögid? Esmalt, kõige kriitilisem on arvuti kõvaketas, kuhu pildid fotoaparaadist laetakse. Senikaua, kuni ta töötab, ei pane me teda rohkem tähele kui, et  kas meil on veel seal ruumi ja kui palju seda ruumi on. Samas on kõvaketas arvuti õrnapoolne komponent, mis võib ühel hetkel lihtsalt üles öelda - kehvemal juhul täiesti ette hoiatamata. Kui meil on kõik pildid ainult selle kõvaketta peal, oleme 99% tõenäosusega neist ilma. Selle vastu aitab, kui kasutame ka teist kõvaketast, kas sisemist või välimist, kuhu dubleerime kõik oma pildid piltide arvutisse laadimise hetkel. Tõenäosus, et mõlemad kõvakettad korraga üles ütlevad, on oluliselt väiksem kui ühe  kõvaketta puhul.